title: Decizia (UE) 2022/589 a Comisiei din 6 aprilie 2022 de stabilire a componenței Grupului de coordonare al Comisiei privind sărăcia energetică și clienții vulnerabili și a dispozițiilor operaționale de instituire a acestuia

text:
                  11.4.2022

                  RO

                  Jurnalul Oficial al Uniunii Europene

                  L 112/67

         DECIZIA (UE) 2022/589 A COMISIEI
         din 6 aprilie 2022
         de stabilire a componenței Grupului de coordonare al Comisiei privind sărăcia energetică și clienții vulnerabili și a dispozițiilor operaționale de instituire a acestuia
         COMISIA EUROPEANĂ,
         având în vedere Tratatul privind funcționarea Uniunii Europene, în special articolele 168 și 194,
         întrucât:

                     (1)

                     O tranziție echitabilă și justă către o Uniune neutră din punct de vedere climatic până în 2050 este un element central al Pactului verde european și al obiectivelor energetice și climatice ale UE pentru 2030. Pachetele legislative menite să pună în aplicare Pactul verde, prezentate în iulie și decembrie 2021, pun un accent puternic pe combaterea sărăciei energetice și pe protecția grupurilor vulnerabile. În plus, „Valul de renovări” (1), o inițiativă majoră concepută pentru a impulsiona renovarea structurală a clădirilor publice și private, pune, la rândul său, un accent deosebit pe combaterea sărăciei energetice. În acest context, Comisia a lansat Inițiativa privind locuințele la prețuri accesibile, care vizează renovarea a 100 de districte-far de locuințe sociale și accesibile ca preț, iar în 2020 a fost adoptată o recomandare a Comisiei privind sărăcia energetică (2) pentru a contribui la eradicarea sărăciei energetice prin combaterea cauzelor sale fundamentale și pentru a promova strategii de renovare eficiente din punct de vedere energetic menite să amelioreze calitatea vieții cetățenilor din UE.

                     (2)

                     Conceptul de sărăcie energetică a fost consolidat, de asemenea, în pachetul legislativ „Energie curată pentru toți europenii”, prin plasarea consumatorilor în centrul unei tranziții energetice juste și prin prevederea mai multor măsuri specifice vizând abordarea anumitor vulnerabilități prin intermediul legislației în domeniul energiei.

                     (3)

                     Accesul la serviciile energetice este esențial pentru incluziunea socială. Pilonul european al drepturilor sociale, proclamat în comun de Parlamentul European, de Consiliu și de Comisie la 17 noiembrie 2017, include energia printre serviciile esențiale (3) la care toată lumea are drept de acces. Pentru persoanele aflate într-o situație dificilă, trebuie să existe un sprijin pentru accesul la aceste servicii (4). Planul de acțiune privind Pilonul european al drepturilor sociale (5) stabilește acțiuni concrete pentru transpunerea în realitate a celor 20 de principii ale pilonului, inclusiv inițiative concrete pentru 2022 care vor contribui, de asemenea, la combaterea sărăciei energetice.

                     (4)

                     Prin prezentarea recomandării sale privind sărăcia energetică și a unui document de lucru însoțitor al serviciilor sale, Comisia și-a îndeplinit, de asemenea, obligația de a furniza îndrumări orientative cu privire la indicatorii adecvați pentru măsurarea sărăciei energetice și la o definiție a „număr[ului] semnificativ de gospodării afectate de sărăcie energetică”, după cum se prevede în Regulamentul (UE) 2018/1999 al Parlamentului European și al Consiliului (6) („Regulamentul privind guvernanța”) și în Directiva reformată privind energia electrică. Comisia subliniază, de asemenea, importanța politicilor asociate planurilor naționale privind energia și clima (PNEC) și strategiilor de renovare pe termen lung, menite să soluționeze aceste probleme. Grupul se va baza pe lucrările Forumului cetățenilor pe teme de energie și ale Observatorului sărăciei energetice al UE.

                     (5)

                     Definițiile standard ale conceptelor de sărăcie energetică și clienți vulnerabili sunt încă în curs de elaborare. Prin urmare, statele membre și-au stabilit propriile criterii în conformitate cu contextul lor național și local. Eforturile întreprinse de statele membre pentru a reduce sărăcia în general sunt recunoscute ca fiind la fel de valoroase. La implementarea și actualizare PNEC în conformitate cu Regulamentul privind guvernanța uniunii energetice și a acțiunilor climatice, trebuie luate în considerare Orientările Comisiei privind sărăcia energetică (7).

                     (6)

                     Articolul 28 din Directiva (UE) 2019/944 a Parlamentului European și a Consiliului (8) și articolul 3 alineatul (3) din Directiva 2009/73/CE a Parlamentului European și a Consiliului (9) prevăd obligația statelor membre de a defini conceptul de clienți vulnerabili care poate face referire la sărăcia energetică și, printre altele, la interzicerea debranșării acestor clienți în situații critice. Conceptul de clienți vulnerabili poate include nivelurile veniturilor, ponderea cheltuielilor cu energia din venitul disponibil, eficiența energetică a locuințelor, dependența critică de echipamente electrice din motive de sănătate, vârstă sau alte criterii. Statele membre trebuie să ia măsurile corespunzătoare pentru protecția clienților și să garanteze, în special, protecția adecvată a clienților vulnerabili.

                     (7)

                     De asemenea, articolul 29 din Directiva reformată (UE) 2019/944 privind energia electrică prevede obligația statelor membre de a evalua numărul gospodăriilor afectate de sărăcia energetică, precum și obligația lor de a stabili și de a publica criteriile care stau la baza evaluării respective. În cazul în care există un număr semnificativ de astfel de gospodării, statele membre trebuie să includă în planurile lor naționale privind energia și clima un obiectiv orientativ privind reducerea sărăciei energetice, să ofere un calendar în acest sens și să prezinte politici și măsurători relevante. Ulterior, statele membre trebuie să raporteze Comisiei, în conformitate cu Regulamentul privind guvernanța uniunii energetice și a acțiunilor climatice, toate progresele realizate în direcția îndeplinirii obiectivului de reducere a numărului de gospodării afectate de sărăcia energetică. În mod similar, articolul 3 alineatul (4) din Directiva 2009/73/CE prevede obligația statelor membre de a lua măsuri corespunzătoare pentru a combate sărăcia energetică.

                     (8)

                     Toate inițiativele din cadrul pachetului legislativ „Pregătiți pentru 55” menite să pună în aplicare obiectivele energetice și climatice ale UE pentru 2030 au fost concepute în mod consecvent cu scopul de a crea sinergii, de a atenua eventualele efecte distributive negative, inclusiv între statele membre, în special asupra persoanelor celor mai vulnerabile și mai sărace din punct de vedere energetic (propunerea de reformare a Directivei privind eficiența energetică, propunerea privind Fondul pentru atenuarea impactului social al acțiunilor climaticei, propunerea de reformare a Directivei privind impozitarea energiei, propunerea de reformare a Directivei privind performanța energetică a clădirilor, pachetul privind hidrogenul și decarbonizarea gazelor, propunerea de recomandare a Consiliului privind asigurarea unei tranziții echitabile către neutralitatea climatică). Pentru a furniza tot sprijinul posibil statelor membre, Comisia a adoptat o recomandare (10) care conține orientări și exemple pentru implementarea în procesul decizional care cuprinde și sectorul energetic.

                     (9)

                     Schimbul de bune practici și îmbunătățirea coordonării măsurilor de politică între statele membre, alte părți interesate și Comisie pentru a sprijini gospodăriile vulnerabile și cu posibilități financiare reduse sau pe cele afectate de sărăcia energetică sunt cruciale pentru consolidarea eforturilor și a angajamentelor de a pune în aplicare Pactul verde european într-o manieră echitabilă și justă. Prin urmare, este necesar să se instituie un grup de coordonare privind sărăcia energetică și clienții vulnerabili.

                     (10)

                     Misiunea generală a Grupului de coordonare privind sărăcia energetică și clienții vulnerabili trebuie să fie de a furniza Comisiei și statelor membre expertiza necesară în materie de politici pentru elaborarea unor inițiative care să vizeze identificarea, sprijinirea și protejarea celor mai vulnerabili clienți, menținând și consolidând totodată buna funcționare a pieței interne a energiei. Grupul trebuie să colaboreze cu grupurile de pregătire relevante din cadrul Consiliului, precum Comitetul pentru protecție socială, în ceea ce privește, în special, impactul politicilor asupra gospodăriilor vulnerabile și cu venituri reduse și rolul politicilor sociale în combaterea sărăciei energetice.

                     (11)

                     Grupul trebuie să fie alcătuit din autoritățile competente ale statelor membre. Este necesar să se prevadă norme cu privire la dezvăluirea informațiilor de către membrii grupului,

               DECIDE:

            Articolul 1
            Obiect
            Se instituie Grupul de coordonare privind sărăcia energetică și clienții vulnerabili (denumit în continuare „grupul”).

            Articolul 2
            Sarcinile grupului

               (1)   Grupul are următoarele sarcini:

                           (a)

                           să servească drept platformă principală pentru schimbul de informații și coordonarea dintre Comisie și statele membre cu privire la aspecte legate de elaborarea și punerea în aplicare a legislației, programelor și politicilor Uniunii care abordează gospodăriile cu posibilități financiare reduse sau pe cele afectate de sărăcia energetică și clienții vulnerabili, inclusiv în contextul accesibilității prețurilor la energie, al măsurilor specifice privind renovarea și eficiența energetică și al programelor de finanțare la nivel național;

                           (b)

                           să ofere un forum pentru schimbul de experiență, de bune practici și de expertiză în ceea ce privește abordarea clienților vulnerabili și a gospodăriilor cu posibilități financiare reduse sau a celor afectate de sărăcia energetică, inclusiv la nivel regional și local;

                           (c)

                           să asiste Comisia și statele membre la elaborarea de inițiative de politică, în special în legătură cu planurile lor naționale privind energia și clima, cu rapoartele lor naționale intermediare integrate privind energia și clima și cu strategiile lor conexe.

               (2)   În special, grupul:

                           (a)

                           face schimb de informații privind deciziile referitoare la măsurile de sprijinire și de responsabilizare a clienților vulnerabili și a gospodăriilor cu posibilități financiare reduse sau a celor afectate de sărăcia energetică și la măsurile de abordare a accesibilității prețurilor la energie în contextul lor național și în cadrul mai larg al tranziției către energia curată, la toate nivelurile de guvernare (național, regional și local);

                           (b)

                           discută aspecte specifice legate de clienții vulnerabili și de gospodăriile cu posibilități financiare reduse sau de cele afectate de sărăcia energetică, cu scopul de a identifica acțiuni adecvate și soluții coordonate în conformitate cu dreptul Uniunii;

                           (c)

                           examinează perspectivele și rapoartele periodice elaborate de Platforma de consiliere privind sărăcia energetică și de Comisie, în special prin analizarea, măsurarea și monitorizarea progreselor înregistrate în ceea ce privește cauzele fundamentale și soluțiile, inclusiv analiza socioeconomică relevantă;

                           (d)

                           îmbunătățește calitatea și intervalul datelor și ale indicatorilor statistici disponibili, inclusiv colectarea armonizată a datelor la nivelul Uniunii, acordând o atenție corespunzătoare specificului național, pentru a asigura faptul că abordările în materie de sprijinire și de responsabilizare a clienților vulnerabili și săraci din punct de vedere energetic se bazează pe o înțelegere documentată și actualizată a aspectelor esențiale implicate și a dimensiunilor relevante, precum și a variațiilor temporale și spațiale ale acestora, în strânsă cooperare cu Comitetul pentru protecție socială (și cu subgrupul pentru indicatori al acestuia) și cu ESTAT;

                           (e)

                           promovează schimbul de informații, prevenirea și acțiunile coordonate în situații de urgență în cadrul Uniunii.

            Articolul 3
            Consultare
            Comisia poate consulta grupul cu privire la orice aspect legat de sărăcia energetică și de clienții vulnerabili.

            Articolul 4
            Componență

               (1)   Grupul este alcătuit din autorități din toate statele membre.

               (2)   Autoritățile statelor membre, în special ministerele competente în domeniul energiei, își numesc reprezentanții și sunt responsabile pentru asigurarea faptului că reprezentanții lor furnizează expertiză de nivel înalt în legătură cu lucrările care urmează să fie realizate și în funcție de măsurile interne ale statului membru în cauză.

               (3)   Fiecare stat membru numește maximum doi reprezentanți permanenți și doi reprezentanți supleanți care să participe la lucrările grupului, la nivelul decizional adecvat.

               (4)   Reprezentanții supleanți sunt numiți în conformitate cu aceleași condiții ca cele aplicabile membrilor, prevăzute la alineatul (2) de mai sus; reprezentanții supleanți îi înlocuiesc automat pe membrii absenți sau indisponibili.

               (5)   Comisia poate refuza numirea unui reprezentant în cazul în care consideră că numirea este inadecvată în raport cu cerințele specificate la alineatul (2) de mai sus. Într-un astfel de caz, statelor membre în cauză li se solicită să numească un alt reprezentant. Fiecare membru al grupului se asigură că statutul său de membru este actualizat.

               (6)   Datele personale ale membrilor se colectează, se prelucrează și se publică în conformitate cu Regulamentul (UE) 2016/679 al Parlamentului European și al Consiliului (11) sau cu Regulamentul (UE) 2018/1725 al Parlamentului European și al Consiliului (12), după caz.

               (7)   Membrii rămân în funcție până la încheierea mandatului sau până la înlocuirea lor. Mandatul lor poate fi reînnoit.

            Articolul 5
            Funcționare

               (1)   Grupul este prezidat de un reprezentant al DG ENER.

               (2)   Președintele convoacă grupul în mod periodic și îi comunică acestuia informațiile primite de la membrii săi, păstrând totodată confidențialitatea informațiilor sensibile din punct de vedere comercial.

               (3)   Reuniunile grupului au loc online sau spațiile de lucru ale Comisiei.

               (4)   DG ENER asigură serviciile de secretariat. La reuniunile grupului pot participa funcționari ai Comisiei din departamentele relevante.

               (5)   DG ENER pune toate documentele de lucru relevante la dispoziția membrilor grupului prin intermediul unui spațiu de lucru colaborativ. În plus, Comisia publică toate documentele relevante, fie prin includerea lor în registru, fie prin intermediul unui link din registru către un site web special. DG ENER publică ordinea de zi și alte documente de referință relevante cu suficient timp înaintea reuniunilor. Este necesar să se prevadă excepții de la publicarea sistematică în cazurile în care divulgarea unui document este de natură să submineze protecția unui interes public sau privat, astfel cum este definit la articolul 4 din Regulamentul (CE) nr. 1049/2001.

               (6)   Procesele-verbale se întocmesc de către secretariat, sub responsabilitatea președintelui, și se distribuie la scurt timp după reuniune.

               (7)   În măsura posibilului, avizele, recomandările sau rapoartele grupului se adoptă prin consens. În cazul unui vot, rezultatul votului se decide cu majoritatea simplă a membrilor. Membrii care au votat împotrivă sau s-au abținut au dreptul ca la avize, recomandări sau rapoarte să se anexeze un document care să rezume argumentele pe care se întemeiază poziția lor.

            Articolul 6
            Subgrupuri
            Pentru analizarea unor chestiuni specifice, DG ENER poate crea subgrupuri al căror mandat este stabilit de grup. Subgrupurile își desfășoară activitatea în conformitate cu normele orizontale privind crearea și funcționarea grupurilor de experți ale Comisiei (13) și raportează grupului. De îndată ce și-au îndeplinit mandatul, subgrupurile sunt dizolvate.

            Articolul 7
            Experți externi
            DG ENER poate invita experți din afara grupului care dețin expertiză specifică cu privire la un anumit subiect de pe ordinea de zi să participe ad-hoc la lucrările grupului sau ale subgrupurilor.

            Articolul 8
            Observatori

               (1)   Persoanelor fizice, organizațiilor și entităților publice înregistrate în registrul de transparență, precum consumatorii, organizațiile partenerilor sociali și reprezentanții societății civile, li se poate acorda statutul de observator, prin invitație directă.

               (2)   Observatorii și reprezentanții acestora pot fi autorizați de președinte să participe la discuțiile grupului și să furnizeze expertiză. Totuși, aceștia nu au drept de vot.

            Articolul 9
            Regulament de procedură
            La propunerea și cu acordul Comisiei, grupul își adoptă regulamentul de procedură cu majoritatea simplă a membrilor săi, în conformitate cu normele orizontale (14).

            Articolul 10
            Secretul profesional și gestionarea informațiilor clasificate
            Membrii grupului și reprezentanții acestora, precum și experții și observatorii invitați, au obligația de a respecta secretul profesional, care, în virtutea tratatelor și a normelor de aplicare ale acestora, se aplică în cazul tuturor membrilor instituțiilor și personalului acestora, precum și normele de securitate ale Comisiei privind protecția informațiilor clasificate ale Uniunii, prevăzute în Deciziile (UE, Euratom) 2015/443 (15) și (UE, Euratom) 2015/444 (16) ale Comisiei. În cazul în care nu se respectă aceste obligații, Comisia poate lua toate măsurile care se impun.

            Articolul 11
            Cheltuieli aferente reuniunilor

               (1)   Participanții la activitățile grupului și ale subgrupurilor nu sunt remunerați pentru serviciile oferite.

               (2)   Cheltuielile de călătorie și diurnele participanților la activitățile grupului și ale subgrupurilor sunt rambursate de către Comisie.
               Rambursarea se face în conformitate cu dispozițiile în vigoare ale Comisiei și în limita creditelor disponibile alocate serviciilor Comisiei în cadrul procedurii anuale de alocare a resurselor.

            Adoptată la Bruxelles, 6 aprilie 2022.

                  Pentru Comisie

               Kadri SIMSON

                  Membru al Comisiei

            (1)  COM(2020) 662 final.

            (2)  Recomandarea (UE) 2020/1563 a Comisiei din 14 octombrie 2020 privind sărăcia energetică.

            (3)  Necesitatea ca statele membre să abordeze sărăcia energetică este evidențiată și în orientarea 8, „Promovarea egalității de șanse pentru toți, promovarea incluziunii sociale și combaterea sărăciei” din orientările integrate pentru politicile de ocupare a forței de muncă, care contribuie la coordonarea politicilor sociale și de ocupare a forței de muncă ale statelor membre în cadrul semestrului european.

            (4)  PEDS, principiul 20 „Accesul la servicii esențiale”: Pilonul european al drepturilor sociale în 20 de principii |Comisia Europeană (europa.eu).

            (5)  COM(2021) 102 final.

            (6)  Regulamentul (UE) 2018/1999 al Parlamentului European și al Consiliului din 11 decembrie 2018 privind guvernanța uniunii energetice și a acțiunilor climatice, de modificare a Regulamentelor (CE) nr. 663/2009 și (CE) nr. 715/2009 ale Parlamentului European și ale Consiliului, a Directivelor 94/22/CE, 98/70/CE, 2009/31/CE, 2009/73/CE, 2010/31/UE, 2012/27/UE și 2013/30/UE ale Parlamentului European și ale Consiliului, a Directivelor 2009/119/CE și (UE) 2015/652 ale Consiliului și de abrogare a Regulamentului (UE) nr. 525/2013 al Parlamentului European și al Consiliului (JO L 328, 21.12.2018, p. 1).

            (7)  SWD(2020) 960 final.

            (8)  Directiva (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE (JO L 158, 14.6.2019, p. 125).

            (9)  Directiva 2009/73/CE a Parlamentului European și a Consiliului din 13 iulie 2009 privind normele comune pentru piața internă în sectorul gazelor naturale și de abrogare a Directivei 2003/55/CE (JO L 211, 14.8.2009, p. 94).

            (10)  Recomandarea (UE) 2021/1749 a Comisiei.

            (11)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).

            (12)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

            (13)  C(2016) 3301 final.

            (14)  A se vedea articolul 17 din Decizia C(2016) 3301 a Comisiei.

            (15)  Decizia (UE, Euratom) 2015/443 a Comisiei din 13 martie 2015 privind securitatea în cadrul Comisiei (JO L 72, 17.3.2015, p. 41).

            (16)  Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53).


title: Decizia (UE) 2022/583 a Consiliului din 4 aprilie 2022 privind încheierea, în numele Uniunii, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte diplomatice, de serviciu sau oficiale

text:
                  11.4.2022

                  RO

                  Jurnalul Oficial al Uniunii Europene

                  L 113/1

         DECIZIA (UE) 2022/583 A CONSILIULUI
         din 4 aprilie 2022
         privind încheierea, în numele Uniunii, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte diplomatice, de serviciu sau oficiale
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 77 alineatul (2) litera (a) coroborat cu articolul 218 alineatul (6) al doilea paragraf litera (a) punctul (v),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     Comisia a negociat în numele Uniunii un acord cu Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte diplomatice, de serviciu sau oficiale (denumit în continuare „acordul”).

                     (2)

                     În temeiul Deciziei (UE) 2018/1869 a Consiliului (2), acordul a fost semnat la 27 septembrie 2021, sub rezerva încheierii sale.

                     (3)

                     Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (3); prin urmare, Irlanda nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

                     (4)

                     Acordul ar trebui aprobat,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, Acordul dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte diplomatice, de serviciu sau oficiale (4).

            Articolul 2
            Președintele Consiliului efectuează, în numele Uniunii, notificarea prevăzută la articolul 2 din acord (5).

            Articolul 3
            Prezenta decizie intră în vigoare la data adoptării.

            Adoptată la Luxemburg, 4 aprilie 2022.

                  Pentru Consiliu

                  Președintele

               R. BACHELOT-NARQUIN

            (1)  Aprobarea din 24 martie 2022 (nepublicată încă în Jurnalul Oficial).

            (2)  Decizia (UE) 2018/1869 a Consiliului din 26 noiembrie 2018 privind semnarea, în numele Uniunii Europene, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte diplomatice, de serviciu sau oficiale (JO L 306, 30.11.2018, p. 1).

            (3)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

            (4)  A se vedea pagina 3 din prezentul Jurnal Oficial.

            (5)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2022/584 a Consiliului din 4 aprilie 2022 privind încheierea, în numele Uniunii, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite

text:
                  11.4.2022

                  RO

                  Jurnalul Oficial al Uniunii Europene

                  L 113/9

         DECIZIA (UE) 2022/584 A CONSILIULUI
         din 4 aprilie 2022
         privind încheierea, în numele Uniunii, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 77 alineatul (2) litera (a) coroborat cu articolul 218 alineatul (6) al doilea paragraf litera (a) punctul (v),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     Comisia a negociat, în numele Uniunii, un acord cu Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite (denumit în continuare „acordul”).

                     (2)

                     În temeiul Deciziei (UE) 2018/1870 a Consiliului (2), acordul a fost semnat la 27 septembrie 2021, sub rezerva încheierii sale.

                     (3)

                     Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (3); prin urmare, Irlanda nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

                     (4)

                     Acordul ar trebui să fie aprobat,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, Acordul dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite (4).

            Articolul 2
            Președintele Consiliului efectuează, în numele Uniunii, notificarea prevăzută la articolul 2 din acord (5).

            Articolul 3
            Prezenta decizie intră în vigoare la data adoptării.

            Adoptată la Luxemburg, 4 aprilie 2022.

                  Pentru Consiliu

                  Președintele

               R. BACHELOT-NARQUIN

            (1)  Aprobarea din 24 martie 2022 (nepublicată încă în Jurnalul Oficial).

            (2)  Decizia (UE) 2018/1870 a Consiliului din 26 noiembrie 2018 privind semnarea, în numele Uniunii, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite (JO L 306, 30.11.2018, p. 4).

            (3)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

            (4)  A se vedea pagina 11 din prezentul Jurnal Oficial.

            (5)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia Biroului Parlamentului European din 6 iunie 2022 de modificare a Normelor de aplicare a Statutului deputaților în Parlamentul European 2022/C 256/01

text:
                  4.7.2022

                  RO

                  Jurnalul Oficial al Uniunii Europene

                  C 256/1

         DECIZIA BIROULUI PARLAMENTULUI EUROPEAN
         din 6 iunie 2022
         de modificare a Normelor de aplicare a Statutului deputaților în Parlamentul European
         (2022/C 256/01)
         BIROUL PARLAMENTULUI EUROPEAN,
         având în vedere Tratatul privind funcționarea Uniunii Europene, în special articolul 223 alineatul (2),
         având în vedere Statutul deputaților în Parlamentul European (1),
         având în vedere articolul 25 din Regulamentul de procedură al Parlamentului European,
         Întrucât:

                     (1)

                     În conformitate cu articolul 69 alineatul (2) din Normele de aplicare a Statutului deputaților în Parlamentul European (2) (denumite în continuare „Normele de aplicare”), cuantumul lunar maxim decontabil pentru colaboratorii personali care furnizează asistență parlamentară, menționat la articolul 33 alineatul (4) din Normele de aplicare, se indexează anual de către Birou, dacă este cazul, pe baza indicelui comun stabilit de Eurostat pentru a măsura evoluția costului vieții pentru funcționarii UE (denumit în continuare „indicele comun”) în temeiul articolului 65 din Statutul funcționarilor Uniunii Europene și Regimul aplicabil celorlalți agenți ai Uniunii Europene și în conformitate cu anexa XI la acesta, prevăzut în Regulamentul (CEE, Euratom, CECO) nr. 259/68 (3) al Consiliului (denumit în continuare „Statutul funcționarilor”). Biroul decide, în mod normal, cu privire la indexarea respectivă în luna decembrie, iar indexarea poate avea efect retroactiv începând cu luna iulie a anului la care se referă indicele.

                     (2)

                     În temeiul dispozițiilor din Statutul funcționarilor menționate anterior, o actualizare intermediară a remunerațiilor și pensiilor nominale ale funcționarilor și pensionarilor UE este declanșată de o rată a inflației de ± 3,0 % sau mai mult în perioada de șase luni cuprinsă între luna iunie și luna decembrie a anului calendaristic precedent. Pentru perioada 1 iulie 2021-1 ianuarie 2022, indicele comun a fost stabilit la 103,5, ceea ce indică o rată a inflației de + 3,5 %. Întrucât această modificare depășește pragul de 3 %, este necesară o actualizare, cu efect de la 1 ianuarie 2022.

                     (3)

                     Actualizarea respectivă vizează și salariile asistenților parlamentari acreditați (APA) ai deputaților care intră sub incidența Statutului funcționarilor. Întrucât salariile APA sunt plătite din cuantumul lunar maxim decontabil pentru colaboratorii personali care furnizează asistență parlamentară ce revine fiecărui deputat, este necesar să se actualizeze respectivul cuantum lunar maxim în consecință.

                     (4)

                     În acest context, Comisia a fixat la 2,4 % rata de ajustare pentru perioada ianuarie-iunie 2022. Prin urmare, cuantumul lunar maxim decontabil pentru colaboratorii personali care furnizează asistență parlamentară ar trebui majorat la 26 734 EUR, cu efect de la 1 ianuarie 2022.

               ADOPTĂ PREZENTA DECIZIE:

            Articolul 1
            La articolul 33 din Normele de aplicare, alineatul (4) se înlocuiește cu următorul text:

                  „4.   Cuantumul lunar maxim decontabil al costurilor lunare cu toți colaboratorii personali menționați la articolul 34 este de 26 734 EUR, cu efect de la 1 ianuarie 2022.”

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
            Prezenta decizie se aplică de la 1 ianuarie 2022.

            (1)  Decizia 2005/684/CE, Euratom a Parlamentului European din 28 septembrie 2005 de adoptare a Statutului deputaților în Parlamentul European (JO L 262, 7.10.2005, p. 1).

            (2)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (JO C 159, 13.7.2009, p. 1).

            (3)  JO L 56, 4.3.1968, p. 1.


title: Decizia (PESC) 2022/1105 a Comitetului politic și de securitate din 15 iunie 2022 privind acceptarea contribuțiilor Republicii Socialiste Vietnam la misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/2/2022)

text:
                  4.7.2022

                  RO

                  Jurnalul Oficial al Uniunii Europene

                  L 177/75

         DECIZIA (PESC) 2022/1105 A COMITETULUI POLITIC ȘI DE SECURITATE
         din 15 iunie 2022
         privind acceptarea contribuțiilor Republicii Socialiste Vietnam la misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/2/2022)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia (PESC) 2016/610 a Consiliului din 19 aprilie 2016 privind o misiune PSAC de instruire militară a Uniunii Europene în Republica Centrafricană (EUTM RCA) (1), în special articolul 8 alineatul (2),
         întrucât:

                     (1)

                     În temeiul articolului 8 alineatul (2) din Decizia (PESC) 2016/610, Consiliul a autorizat Comitetul politic și de securitate să adopte deciziile relevante privind acceptarea contribuțiilor propuse de statele terțe pentru EUTM RCA.

                     (2)

                     În urma recomandărilor comandantul misiunii UE și ale Comitetul militar al Uniunii Europene privind o contribuție din partea Republicii Socialiste Vietnam, contribuția statului terț respectiv ar trebui să fie acceptată și considerată a fi semnificativă.

                     (3)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

               ADOPTĂ PREZENTA DECIZIE:

            Articolul 1

               (1)   Contribuția Republicii Socialiste Vietnam pentru misiunea PSAC de instruire militară a Uniunii Europene în Republica Centrafricană (EUTM RCA) este acceptată și considerată a fi semnificativă.

               (2)   Republica Socialistă Vietnam este scutită de contribuții financiare la bugetul EUTM RCA.

            Articolul 2
            Prezenta decizie intră în vigoare la data adoptării.

            Adoptată la Bruxelles, 15 iunie 2022.

                  Pentru Comitetul politic și de securitate

                  Președintele

               D. PRONK

            (1)  JO L 104, 20.4.2016, p. 21.


title: Decizia (UE, Euratom) 2019/1214 a Consiliului din 15 iulie 2019 de numire a unui membru, propus de Regatul Suediei, în cadrul Comitetului Economic și Social European

text:
                  18.7.2019

                  RO

                  Jurnalul Oficial al Uniunii Europene

                  L 192/23

         DECIZIA (UE, Euratom) 2019/1214 A CONSILIULUI
         din 15 iulie 2019
         de numire a unui membru, propus de Regatul Suediei, în cadrul Comitetului Economic și Social European
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 302,
         având în vedere Tratatul de instituire a Comunității Europene a Energiei Atomice, în special articolul 106a,
         având în vedere propunerea guvernului suedez,
         având în vedere avizul Comisiei Europene,
         întrucât:

                     (1)

                     La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020.

                     (2)

                     Un loc de membru în cadrul Comitetului Economic și Social European a devenit vacant ca urmare a încheierii mandatului domnului Frank Thomas ABRAHAMSSON,

               ADOPTĂ PREZENTA DECIZIE:

            Articolul 1
            Domnul Sam HÄGGLUND, European Federation of Building and Woodworkers, este numit în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.

            Articolul 2
            Prezenta decizie intră în vigoare la data adoptării.

            Adoptată la Bruxelles, 15 iulie 2019.

                  Pentru Consiliu

                  Președintele

               J. LEPPÄ

            (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

            (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).


Decizia Comisiei din 16/07/2019 de declarare a unei concentrări compatibilă cu piaţa comună (Cazul COMP/M.9396 - CapMan Nordic Infrastructure I SCSp / CBRE Caledon Noah Aggregator LP / Norled AS) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 26/07/2019 de declarare a unei concentrări compatibilă cu piaţa comună (Cazul COMP/M.9371 - DSV A/S / Panalpina Welttransport Holding AG) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 30/07/2019 de declarare a unei concentrări compatibilă cu piaţa comună (Cazul COMP/M.9390 - Brookfield Asset Management Inc. / Oaktree Capital Group, LLC) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 29/07/2019 de declarare a unei concentrări compatibilă cu piaţa comună (Cazul COMP/M.9428 - Triton Fund V / Royal Reesink Group) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


                  17.9.2019

                  RO

                  Jurnalul Oficial al Uniunii Europene

                  L 239/16

         DECIZIA (PESC) 2019/1560 A CONSILIULUI
         din 16 septembrie 2019
         de modificare a Poziției comune 2008/944/PESC de definire a normelor comune care reglementează controlul exporturilor de tehnologie și echipament militar
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 8 decembrie 2008, Consiliul a adoptat Poziția comună 2008/944/PESC (1), prin care a fost actualizat și înlocuit Codul de conduită al Uniunii Europene privind exporturile de arme, adoptat de Consiliu la 8 iunie 1998.

                     (2)

                     De la adoptarea Poziției comune 2008/944/PESC au avut loc, atât la nivelul Uniunii, cât și pe plan internațional, mai multe evoluții care au creat noi obligații și angajamente pentru statele membre.

                     (3)

                     La 24 decembrie 2014 a intrat în vigoare Tratatul privind comerțul cu arme (TCA), care reglementează comerțul internațional cu arme convenționale. Toate statele membre sunt state părți la TCA. TCA urmărește stabilirea unor standarde internaționale comune la cel mai înalt nivel posibil pentru reglementarea sau ameliorarea reglementării comerțului internațional cu arme convenționale, precum și prevenirea și eradicarea comerțului ilicit cu arme convenționale și prevenirea deturnării acestora.

                     (4)

                     La 20 iulie 2015, Consiliul a adoptat concluziile privind revizuirea Poziției comune 2008/944/PESC și punerea în aplicare a TCA, în care solicita grupului de lucru competent să reevalueze punerea în aplicare a respectivei poziții comune și îndeplinirea obiectivelor acesteia în 2018.

                     (5)

                     La 25 septembrie 2015, Adunarea Generală a ONU a adoptat Agenda 2030 pentru dezvoltare durabilă, care include, între altele, obiectivul de promovare a unor societăți pașnice și incluzive pentru o dezvoltare durabilă.

                     (6)

                     La 19 noiembrie 2018, Consiliul a adoptat Strategia UE împotriva armelor de foc, armelor de calibru mic și armamentului ușor ilicite și a muniției aferente, care a înlocuit Strategia UE de combatere a acumulării ilicite și a traficului ilicit de arme de calibru mic și armament ușor și de muniție aferentă, adoptată de Consiliul European în 2005. Scopul strategiei este de a direcționa acțiunea europeană integrată, colectivă și coordonată în vederea preîntâmpinării și a reducerii achiziției ilicite de arme de calibru mic și armament ușor (SALW) și de muniție aferentă de către teroriști, infractori și alte persoane neautorizate, precum și de a promova tragerea la răspundere și comportamentul responsabil în ceea ce privește comerțul legal cu arme.

                     (7)

                     În conformitate cu articolul 21 alineatul (3) al doilea paragraf din Tratatul privind Uniunea Europeană, Uniunea trebuie să asigure coerența între diferitele domenii ale relațiilor sale externe. În această privință, Consiliul ia notă, printre altele, de Regulamentul (CE) nr. 428/2009 al Consiliului (2) și de Regulamentele (UE) nr. 258/2012 (3) și (UE) 2019/125 (4) ale Parlamentului European și Consiliului.

                     (8)

                     Este oportun să se consolideze politica de control al exporturilor aplicată de Uniune în cazul tehnologiei militare și al echipamentelor militare, prin actualizarea Poziției comune 2008/944/PESC.

                     (9)

                     Poziția comună 2008/944/PESC ar trebui, prin urmare, să fie modificată în consecință,

               ADOPTĂ PREZENTA DECIZIE:

            Articolul 1
            Poziția comună 2008/944/PESC se modifică după cum urmează:

                        1.

                        Articolul 1 se modifică după cum urmează:

                                    (a)

                                    alineatul (1) se înlocuiește cu următorul text:

                                       „(1)   Fiecare stat membru evaluează, de la caz la caz, în raport cu criteriile prevăzute la articolul 2, cererile de licență de export care i-au fost prezentate, inclusiv cele referitoare la transferurile interguvernamentale, cu privire la elementele incluse în Lista comună a UE cuprinzând produsele militare, menționată la articolul 12.”;

                                    (b)

                                    se introduce următorul alineat:

                                       „(1a)   În cazul în care apar noi informații relevante, fiecare stat membru este încurajat să reevalueze licențele de export pentru elementele incluse în Lista comună a UE cuprinzând produsele militare, după ce acestea au fost acordate.”

                        2.

                        La articolul 2, alineatul (1) se modifică după cum urmează:

                                    (a)

                                    primul paragraf se înlocuiește cu următorul text:

                                       „(1)   Primul criteriu: respectarea obligațiilor și angajamentelor internaționale ale statelor membre, în special a sancțiunilor adoptate de Consiliul de Securitate al ONU sau de Uniunea Europeană, a acordurilor de neproliferare sau privind alte aspecte asemănătoare, precum și a altor obligații și angajamente internaționale.”;

                                    (b)

                                    al doilea paragraf se modifică după cum urmează:

                                                (i)

                                                se introduc următoarele litere:

                                                            „(ba)

                                                            obligațiile internaționale care revin statelor membre în temeiul Convenției privind interzicerea anumitor tipuri de arme convenționale și al protocoalelor relevante anexate la aceasta;

                                                            (bb)

                                                            obligațiile internaționale care revin statelor membre în temeiul Tratatului privind comerțul cu arme;”;

                                                (ii)

                                                litera (c) se înlocuiește cu următorul text:

                                                            „(c)

                                                            obligațiile internaționale care revin statelor membre în temeiul Convenției privind interzicerea utilizării, stocării, producerii și transferului de mine antipersonal și distrugerea acestora (Convenția de la Ottawa);”;

                                                (iii)

                                                se introduce următoarea literă:

                                                            „(ca)

                                                            angajamentele asumate de statele membre în temeiul Programului de acțiune al Organizației Națiunilor Unite pentru prevenirea, combaterea și eradicarea comerțului ilicit cu arme de calibru mic și armament ușor sub toate aspectele sale;”.

                        3.

                        Articolul 6 se înlocuiește cu următorul text:

                           „Articolul 6
                           Fără a aduce atingere Regulamentului (CE) nr. 428/2009 al Consiliului (*1), criteriile de la articolul 2 din prezenta poziție comună și procedura de consultare prevăzută la articolul 4 se aplică, de asemenea, statelor membre în ceea ce privește produsele și tehnologia cu dublă utilizare, precizate în anexa I la Regulamentul (CE) nr. 428/2009, atunci când există motive întemeiate să se creadă că utilizatorul final al unor astfel de produse și tehnologii vor fi forțele armate sau forțe interne de securitate sau alte entități similare din țara de destinație. Trimiterile din prezenta poziție comună la tehnologie sau echipament militar se interpretează ca incluzând astfel de produse sau tehnologii.

                           (*1)  Regulamentul (CE) nr. 428/2009 al Consiliului din 5 mai 2009 de instituire a unui regim comunitar pentru controlul exporturilor, transferului, serviciilor de intermediere și tranzitului de produse cu dublă utilizare (JO L 134, 29.5.2009, p. 1).”"

                        4.

                        Articolul 7 se înlocuiește cu următorul text:

                           „Articolul 7
                           Pentru a maximiza eficiența prezentei poziții comune, statele membre conlucrează în cadrul PESC pentru a-și consolida cooperarea și pentru a promova convergența în domeniul exporturilor de tehnologie și echipament militar, printre altele prin schimbul de informații relevante, inclusiv de informații referitoare la notificările de refuz și la politicile aplicate în materie de export de arme, precum și prin identificarea posibilelor măsuri de sporire suplimentară a convergenței.”

                        5.

                        Articolul 8 se înlocuiește cu următorul text:

                           „Articolul 8

                              (1)   Anual, până la data de 30 iunie, fiecare stat membru transmite Serviciului European de Acțiune Externă informații din anul calendaristic precedent referitoare la exporturile sale de tehnologie și echipament militar și la punerea în aplicare a prezentei poziții comune.

                              (2)   Un raport anual al UE, întocmit pe baza contribuțiilor tuturor statelor membre, se înaintează Consiliului spre aprobare și este pus la dispoziția publicului sub forma unui raport descriptiv și a unei baze de date online dotate cu funcție de căutare pe site-ul web al Serviciului European de Acțiune Externă.

                              (3)   În plus, fiecare stat membru care exportă tehnologie sau echipament de pe Lista comună a UE cuprinzând produsele militare publică un raport național privind exporturile sale de tehnologie și echipament militar, conținutul acestuia fiind în conformitate cu legislația internă, după caz.”

                        6.

                        Articolul 13 se înlocuiește cu următorul text:

                           „Articolul 13
                           Ghidul de utilizare al prezentei poziții comune, care este revizuit în permanență, servește drept orientare pentru punerea în aplicare a prezentei poziții comune.”

                        7.

                        Articolul 15 se înlocuiește cu următorul text:

                           „Articolul 15
                           Prezenta poziție comună se revizuiește după cinci ani de la data adoptării Deciziei (PESC) 2019/1560 a Consiliului (*2).

                           (*2)  Decizia (PESC) 2019/1560 a Consiliului din 16 septembrie 2019 de modificare a Poziției comune 2008/944/PESC de definire a normelor comune care reglementează controlul exporturilor de tehnologie și echipament militar (JO L 239, 17.9.2019, p. 16).”"

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 16 septembrie 2019.

                  Pentru Consiliu

                  Președintele

               T. TUPPURAINEN

            (1)  Poziția comună 2008/944/PESC a Consiliului din 8 decembrie 2008 de definire a normelor comune care reglementează controlul exporturilor de tehnologie și echipament militar (JO L 335, 13.12.2008, p. 99).

            (2)  Regulamentul (CE) nr. 428/2009 al Consiliului din 5 mai 2009 de instituire a unui regim comunitar pentru exporturile de produse și tehnologii cu dublă utilizare (JO L 134, 29.5.2009, p. 1).

            (3)  Regulamentul (UE) nr. 258/2012 al Parlamentului European și al Consiliului din 14 martie 2012 privind punerea în aplicare a articolului 10 din Protocolul Organizației Națiunilor Unite împotriva fabricării și traficului ilegale de arme de foc, piese și componente ale acestora, precum și de muniții, adițional la Convenția Organizației Națiunilor Unite împotriva criminalității transnaționale organizate (Protocolul ONU privind armele de foc la Convenția Națiunilor Unite împotriva criminalității transnaționale organizate) și de stabilire a măsurilor privind autorizațiile de export, importul și tranzitul pentru arme de foc, piese și componente ale acestora, precum și muniții (JO L 94, 30.3.2012, p. 1).

            (4)  Regulamentul (UE) 2019/125 al Consiliului din 16 ianuarie 2019 privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante (JO L 30, 31.1.2019, p. 1).


Decizia Comisiei din 16/08/2019 de declarare a unei concentrări compatibilă cu piaţa comună (Cazul COMP/M.9431 - KKR & Co. Inc. / Grupo Gallardo Balboa S.L.U.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 12/09/2019 de declarare a unei concentrări compatibilă cu piaţa comună (Cazul COMP/M.9443 - Meridiam Investments 5, S.A.S. / Cintra Infraestructuras España, S.L. / Autopista del Sol, Concesionaria Española S.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2019/1577 a Consiliului din 16 septembrie 2019 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la modificarea Protocolului 31 la Acordul privind SEE privind cooperarea în domenii specifice în afara celor patru libertăți (Text cu relevanță pentru SEE.)

text:
                  24.9.2019

                  RO

                  Jurnalul Oficial al Uniunii Europene

                  L 244/1

         DECIZIA (UE) 2019/1577 A CONSILIULUI
         din 16 septembrie 2019
         privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la modificarea Protocolului 31 la Acordul privind SEE privind cooperarea în domenii specifice în afara celor patru libertăți
         (Text cu relevanță pentru SEE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 196, coroborat cu articolul 218 alineatul (9),
         având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
         având în vedere propunerea Comisiei Europene,
         întrucât:

                     (1)

                     Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

                     (2)

                     În temeiul articolului 98 din Acordul privind SEE, Comitetul mixt al SEE poate decide să modifice, între altele, Protocolul 31 la respectivul acord.

                     (3)

                     Protocolul 31 la Acordul privind SEE conține dispoziții specifice privind cooperarea în domenii specifice în afara celor patru libertăți.

                     (4)

                     Este oportună extinderea cooperării dintre părțile contractante la Acordul privind SEE pentru a include Decizia (UE) 2019/420 a Parlamentului European și a Consiliului (3).

                     (5)

                     Prin urmare, Protocolul 31 la Acordul privind SEE ar trebui modificat în consecință astfel încât respectiva cooperare extinsă să poată fi realizată începând cu data de 21 martie 2019.

                     (6)

                     Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

            Articolul 1
            Poziția care urmează să fie adoptată, în numele Uniunii, în cadrul Comitetului mixt al SEE, în ceea ce privește modificarea propusă a Protocolului 31 la Acordul privind SEE se bazează pe proiectul de decizie a Comitetului mixt al SEE atașat la prezenta decizie.

            Articolul 2
            Prezenta decizie intră în vigoare la data adoptării sale.

            Adoptată la Bruxelles, 16 septembrie 2019.

                  Pentru Consiliu

                  Președintele

               T. TUPPURAINEN

            (1)  JO L 305, 30.11.1994, p. 6.

            (2)  JO L 1, 3.1.1994, p. 3.

            (3)  Decizia (UE) 2019/420 a Parlamentului European și a Consiliului din 13 martie 2019 de modificare a Deciziei nr. 1313/2013/UE privind un mecanism de protecție civilă al Uniunii (JO L 77I, 20.3.2019, p. 1).

            PROIECT
            DECIZIA NR. […] A COMITETULUI MIXT AL SEE
            din […]
            de modificare a Protocolului 31 la Acordul privind SEE privind cooperarea în domenii specifice în afara celor patru libertăți
            COMITETUL MIXT AL SEE,
            având în vedere Acordul privind Spațiul Economic European („Acordul privind SEE”), în special articolele 86 și 98,
            întrucât:

                        (1)

                        Este oportună extinderea cooperării dintre părțile contractante pentru a include Decizia (UE) 2019/420 a Parlamentului European și a Consiliului din 13 martie 2019 de modificare a Deciziei nr. 1313/2013/UE privind un mecanism de protecție civilă al Uniunii (1).

                        (2)

                        Prin urmare, Protocolul 31 la Acordul privind SEE ar trebui modificat în consecință astfel încât respectiva cooperare extinsă să poată fi realizată începând cu data de 21 martie 2019,

                  ADOPTĂ PREZENTA DECIZIE:

               Articolul 1
               În Protocolul 31 la Acordul privind SEE, la liniuța de la articolul 10 alineatul (8) litera (d) (Decizia nr. 1313/2013/UE a Parlamentului European și a Consiliului), se adaugă următorul text:
               „astfel cum a fost modificată prin:

                           —

                              32019 D 0420: Decizia (UE) 2019/420 a Parlamentului European și a Consiliului din 13 martie 2019 de modificare a Deciziei nr. 1313/2013/UE privind un mecanism de protecție civilă al Uniunii (JO L 77I, 20.3.2019, p. 1).”

               Articolul 2
               Prezenta decizie intră în vigoare în ziua următoare datei la care s-a efectuat ultima notificare către Comitetul mixt al SEE în temeiul articolului 103 alineatul (1) din acord (*1).
               Se aplică începând din data de 21 martie 2019.

               Articolul 3
               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles, […].

                     Pentru Comitetul mixt al SEE

                     Președintele

                     Secretarii

                     Comitetului mixt al SEE

               (1)  JO L 77 I, 20.3.2019, p. 1.

               (*1)  [Nu au fost semnalate obligații constituționale.] [Au fost semnalate obligații constituționale.]


title: Decizia (UE, Euratom) 2019/1413 a Parlamentului European din 26 martie 2019 privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2017

text:
               27.9.2019

               RO

               Jurnalul Oficial al Uniunii Europene

               L 249/85

      DECIZIA (UE, Euratom) 2019/1413 A PARLAMENTULUI EUROPEAN
      din 26 martie 2019
      privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2017
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2017 (1),

                  —

                  având în vedere conturile anuale consolidate ale Uniunii Europene pentru exercițiul financiar 2017 [COM(2018) 521 – C8-0318/2018] (2),

                  —

                  având în vedere conturile anuale finale ale Agenției Executive pentru Educație, Audiovizual și Cultură pentru exercițiul financiar 2017 (3),

                  —

                  având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2016 [COM(2018) 545] și documentul (documentele) de lucru al (ale) serviciilor Comisiei care îl însoțește (însoțesc),

                  —

                  având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în 2017 [COM(2018) 661] și documentul de lucru al serviciilor Comisiei care îl însoțește [SWD(2018) 429],

                  —

                  având în vedere Raportul Curții de Conturi privind conturile anuale ale Agenției Executive pentru Educație, Audiovizual și Cultură pentru exercițiul financiar 2017, însoțit de răspunsul agenției (4),

                  —

                  având în vedere declarația de asigurare (5) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene;

                  —

                  având în vedere Recomandarea Consiliului din 12 februarie 2019 privind descărcarea de gestiune a agențiilor executive în ceea ce privește execuția bugetului pentru exercițiul financiar 2017 (05826/2019 – C8-0054/2019),

                  —

                  având în vedere articolele 317, 318 și 319 din Tratatul privind funcționarea Uniunii Europene,

                  —

                  având în vedere articolul 106a din Tratatul de instituire a Comunității Europene a Energiei Atomice,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (7), în special articolele 69, 260, 261 și 262,

                  —

                  având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (8), în special articolul 14 alineatul (3),

                  —

                  având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în aplicarea Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (9), în special articolul 66 primul și al doilea paragraf,

                  —

                  având în vedere Decizia de punere în aplicare 2013/776/UE a Comisiei din 18 decembrie 2013 de stabilire a „Agenției Executive pentru Educație, Audiovizual și Cultură” și de abrogare a Deciziei 2009/336/CE (10),

                  —

                  având în vedere articolul 93 și anexa IV la Regulamentul său de procedură,

                  —

                  având în vedere raportul Comisiei pentru control bugetar și avizele celorlalte comisii interesate (A8-0110/2019),

                  A.

                  întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele; întrucât, în aplicarea articolului 317 din Tratatul privind funcționarea Uniunii Europene, Comisia execută bugetul în cooperare cu statele membre și pe propria răspundere, în conformitate cu principiul bunei gestiuni financiare,

         1.

            acordă directorului Agenției Executive pentru Educație, Audiovizual și Cultură descărcarea de gestiune pentru execuția bugetului agenției aferent exercițiului financiar 2017;

         2.

            își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea III – Comisia și agențiile executive, precum și în Rezoluția sa din 26 martie 2019 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2017 (11);

         3.

            încredințează președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea III – Comisia, precum și rezoluția care face parte integrantă din aceste decizii directorului Agenției Executive pentru Educație, Audiovizual și Cultură, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 51, 28.2.2017, p. 1.

         (2)  JO C 348, 28.9.2018, p. 1.

         (3)  JO C 413, 14.11.2018, p. 2.

         (4)  JO C 434, 30.11.2018, p. 16.

         (5)  JO C 434, 30.11.2018, p. 209.

         (6)  JO L 298, 26.10.2012, p. 1.

         (7)  JO L 193, 30.7.2018, p. 1.

         (8)  JO L 11, 16.1.2003, p. 1.

         (9)  JO L 297, 22.9.2004, p. 6.

         (10)  JO L 343, 19.12.2013, p. 46.

         (11)  Texte adoptate, P8_TA(2019)0243 (a se vedea pagina 59 din prezentul Jurnal Oficial).


title: Decizia (UE) 2019/1426 a Parlamentului European din 26 martie 2019 privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea VI – Comitetul Economic și Social European

text:
               27.9.2019

               RO

               Jurnalul Oficial al Uniunii Europene

               L 249/117

      DECIZIA (UE) 2019/1426 A PARLAMENTULUI EUROPEAN
      din 26 martie 2019
      privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea VI – Comitetul Economic și Social European
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2017 (1),

                  —

                  având în vedere conturile anuale consolidate ale Uniunii Europene pentru exercițiul financiar 2017 [COM(2018) 521 – C8-0323/2018] (2),

                  —

                  având în vedere Raportul anual al Comitetului Economic și Social European către autoritatea care acordă descărcarea de gestiune privind auditurile interne desfășurate în 2017,

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2017, însoțit de răspunsurile instituțiilor (3),

                  —

                  având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 55, 99, 164, 165 și 166,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (6), în special articolele 59, 118, 260, 261 și 262,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere raportul Comisiei pentru control bugetar (A8-0100/2019),

         1.

            acordă secretarului general al Comitetului Economic și Social European descărcarea de gestiune pentru execuția bugetului Comitetului Economic și Social European aferent exercițiului financiar 2017;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Comitetului Economic și Social European, Consiliului European, Consiliului, Comisiei, Curții de Justiție a Uniunii Europene, Curții de Conturi, Ombudsmanului European, Autorității Europene pentru Protecția Datelor și Serviciului European de Acțiune Externă și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 51, 28.2.2017.

         (2)  JO C 348, 28.9.2018, p. 1.

         (3)  JO C 357, 4.10.2018, p. 1.

         (4)  JO C 357, 4.10.2018, p. 9.

         (5)  JO L 298, 26.10.2012, p. 1.

         (6)  JO L 193, 30.7.2018, p. 1.


title: Decizia (UE) 2019/1430 a Parlamentului European din 26 martie 2019 privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea VIII – Ombudsmanul European

text:
               27.9.2019

               RO

               Jurnalul Oficial al Uniunii Europene

               L 249/127

      DECIZIA (UE) 2019/1430 A PARLAMENTULUI EUROPEAN
      din 26 martie 2019
      privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea VIII – Ombudsmanul European
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2017 (1),

                  —

                  având în vedere conturile anuale consolidate ale Uniunii Europene pentru exercițiul financiar 2017 [COM(2018) 521 – C8-0325/2018] (2),

                  —

                  având în vedere Raportul anual al Ombudsmanului European către autoritatea care acordă descărcarea de gestiune privind auditurile interne desfășurate în 2017,

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2017, însoțit de răspunsurile instituțiilor (3),

                  —

                  având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 55, 99, 164, 165 și 166,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (6), în special articolele 59, 118, 260, 261 și 262,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere raportul Comisiei pentru control bugetar (A8-0099/2019),

         1.

            acordă Ombudsmanului European descărcarea de gestiune pentru execuția bugetului Ombudsmanului European aferent exercițiului financiar 2017;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Ombudsmanului European, Consiliului European, Consiliului, Comisiei, Curții de Justiție a Uniunii Europene, Curții de Conturi, Autorității Europene pentru Protecția Datelor și Serviciului European de Acțiune Externă și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 51, 28.2.2017, p. 1.

         (2)  JO C 348, 28.9.2018, p. 1.

         (3)  JO C 357, 4.10.2018, p. 1.

         (4)  JO C 357, 4.10.2018, p. 9.

         (5)  JO L 298, 26.10.2012, p. 1.

         (6)  JO L 193, 30.7.2018, p. 1.


title: Decizia (UE) 2019/1432 a Parlamentului European din 26 martie 2019 privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea IX — Autoritatea Europeană pentru Protecția Datelor

text:
               27.9.2019

               RO

               Jurnalul Oficial al Uniunii Europene

               L 249/131

      DECIZIA (UE) 2019/1432 A PARLAMENTULUI EUROPEAN
      din 26 martie 2019
      privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea IX — Autoritatea Europeană pentru Protecția Datelor
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2017 (1),

                  —

                  având în vedere conturile anuale consolidate ale Uniunii Europene pentru exercițiul financiar 2017 [COM(2018) 521 – C8-0326/2018] (2),

                  —

                  având în vedere Raportul anual al Autorității Europene pentru Protecția Datelor către autoritatea care acordă descărcarea de gestiune privind auditurile interne desfășurate în 2017,

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2017, însoțit de răspunsurile instituțiilor (3),

                  —

                  având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 55, 99, 164, 165 și 166,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (6), în special articolele 59, 118, 260, 261 și 262,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0116/2019),

         1.

            acordă Autorității Europene pentru Protecția Datelor descărcarea de gestiune pentru execuția bugetului Autorității Europene pentru Protecția Datelor aferent exercițiului financiar 2017;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Autorității Europene pentru Protecția Datelor, Consiliului European, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Serviciului European de Acțiune Externă, precum și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 51, 28.2.2017.

         (2)  JO C 348, 28.9.2018, p. 1.

         (3)  JO C 357, 4.10.2018, p. 1.

         (4)  JO C 357, 4.10.2018, p. 9.

         (5)  JO L 298, 26.10.2012, p. 1.

         (6)  JO L 193, 30.7.2018, p. 1.


title: Decizia (UE) 2019/1434 a Parlamentului European din 26 martie 2019 privind descărcarea de gestiune pentru execuția bugetului celui de al optulea, al nouălea, al zecelea și al unsprezecelea Fond european de dezvoltare aferent exercițiului financiar 2017

text:
               27.9.2019

               RO

               Jurnalul Oficial al Uniunii Europene

               L 249/135

      DECIZIA (UE) 2019/1434 A PARLAMENTULUI EUROPEAN
      din 26 martie 2019
      privind descărcarea de gestiune pentru execuția bugetului celui de al optulea, al nouălea, al zecelea și al unsprezecelea Fond european de dezvoltare aferent exercițiului financiar 2017
      PARLAMENTUL EUROPEAN,

                  —

                  având în vedere situațiile financiare și conturile de venituri și cheltuieli pentru cel de al optulea, al nouălea, al zecelea și al unsprezecelea Fond european de dezvoltare aferente exercițiului financiar 2017 [COM(2018) 519 – C8-0328/2018],

                  —

                  având în vedere informațiile financiare cu privire la Fondurile europene de dezvoltare [COM(2018) 475],

                  —

                  având în vedere Raportul anual al Curții de Conturi referitor la activitățile finanțate de al optulea, al nouălea, al zecelea și al unsprezecelea Fond european de dezvoltare pentru exercițiul financiar 2017, însoțit de răspunsurile Comisiei (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandările Consiliului din 12 februarie 2019 privind descărcarea de gestiune care urmează să fie acordată Comisiei referitor la executarea operațiunilor Fondului european de dezvoltare pentru exercițiul financiar 2017 (05368/2019 – C8-0064/2019, 05369/2019 – C8-0065/2019, 05370/2019 – C8-0066/2019, 05371/2019 – C8-0067/2019),

                  —

                  având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2016 [COM(2018) 545],

                  —

                  având în vedere Raportul Comisiei către Parlamentul European și Consiliu din 15 decembrie 2017 intitulat „Raport de evaluare intermediară privind instrumentele de finanțare externă” [COM(2017) 720] și documentele conexe de lucru ale serviciilor Comisiei intitulate „Evaluarea instrumentului de cooperare pentru dezvoltare” [SWD(2017) 600] și „Evaluarea celui de al unsprezecelea Fond european de dezvoltare” [SWD(2017) 601],

                  —

                  având în vedere evaluarea externă a celui de al unsprezecelea Fond european de dezvoltare (raportul final din iunie 2017), comandată de Comisie unei echipe de contractanți externi,

                  —

                  având în vedere Acordul de parteneriat dintre membrii grupului statelor din Africa, zona Caraibilor și Pacific (ACP), pe de o parte, și Comunitatea Europeană și statele membre ale acesteia, pe de altă parte, semnat la Cotonou (Benin) la 23 iunie 2000 (3) și modificat la Ouagadougou (Burkina Faso) la 22 iunie 2010 (4),

                  —

                  având în vedere Decizia 2013/755/UE a Consiliului din 25 noiembrie 2013 privind asocierea țărilor și teritoriilor de peste mări la Uniunea Europeană („Decizia de asociere peste mări”) (5),

                  —

                  având în vedere articolul 33 din Acordul intern din 20 decembrie 1995 dintre reprezentanții guvernelor statelor membre, reuniți în Consiliu, privind finanțarea și administrarea ajutoarelor comunitare în temeiul celui de al doilea Protocol financiar la cea de a patra Convenție ACP-CE (6),

                  —

                  având în vedere articolul 32 din Acordul intern din 18 septembrie 2000 dintre reprezentanții guvernelor statelor membre, reuniți în cadrul Consiliului, privind finanțarea și gestionarea ajutoarelor comunitare în cadrul Protocolului financiar la Acordul de parteneriat dintre statele din Africa, zona Caraibilor și Pacific și Comunitatea Europeană și statele sale membre, semnat la Cotonou (Benin) la 23 iunie 2000, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul CE (7),

                  —

                  având în vedere articolul 11 din Acordul intern din 17 iulie 2006 dintre reprezentanții guvernelor statelor membre, reuniți în cadrul Consiliului, privind finanțarea ajutoarelor comunitare în baza cadrului financiar multianual pentru perioada 2008-2013, în conformitate cu Acordul de parteneriat ACP-CE, și privind alocarea de asistență financiară pentru țările și teritoriile de peste mări cărora li se aplică dispozițiile părții a patra din Tratatul CE (8),

                  —

                  având în vedere articolul 11 din Acordul intern din 24 și 26 iunie 2013 dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (9),

                  —

                  având în vedere articolul 208 din Tratatul privind funcționarea Uniunii Europene,

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere articolul 74 din Regulamentul financiar din 16 iunie 1998 aplicabil cooperării în vederea finanțării dezvoltării în temeiul celei de a patra Convenții ACP-CE (10),

                  —

                  având în vedere articolul 119 din Regulamentul financiar din 27 martie 2003 aplicabil celui de al nouălea Fond european de dezvoltare (11),

                  —

                  având în vedere articolul 50 din Regulamentul (CE) nr. 215/2008 al Consiliului din 18 februarie 2008 privind regulamentul financiar aplicabil celui de al zecelea Fond european de dezvoltare (12),

                  —

                  având în vedere articolul 48 din Regulamentul (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare (13),

                  —

                  având în vedere articolul 93, articolul 94 a treia liniuță și anexa IV la regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru dezvoltare (A8-0107/2019),

         1.

            acordă Comisiei descărcarea de gestiune pentru execuția bugetului celui de al optulea, al nouălea, al zecelea și al unsprezecelea Fond european de dezvoltare aferent exercițiului financiar 2017;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Conturi și Băncii Europene de Investiții și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO C 357, 4.10.2018, p. 315.

         (2)  JO C 357, 4.10.2018, p. 323.

         (3)  JO L 317, 15.12.2000, p. 3.

         (4)  JO L 287, 4.11.2010, p. 3.

         (5)  JO L 344, 19.12.2013, p. 1.

         (6)  JO L 156, 29.5.1998, p. 108.

         (7)  JO L 317, 15.12.2000, p. 355.

         (8)  JO L 247, 9.9.2006, p. 32.

         (9)  JO L 210, 6.8.2013, p. 1.

         (10)  JO L 191, 7.7.1998, p. 53.

         (11)  JO L 83, 1.4.2003, p. 1.

         (12)  JO L 78, 19.3.2008, p. 1.

         (13)  JO L 58, 3.3.2015, p. 17.


title: Decizia (UE) 2019/1436 a Parlamentului European din 26 martie 2019 privind închiderea conturilor celui de al optulea, al nouălea, al zecelea și al unsprezecelea Fond european de dezvoltare pentru exercițiul financiar 2017

text:
               27.9.2019

               RO

               Jurnalul Oficial al Uniunii Europene

               L 249/146

      DECIZIA (UE) 2019/1436 A PARLAMENTULUI EUROPEAN
      din 26 martie 2019
      privind închiderea conturilor celui de al optulea, al nouălea, al zecelea și al unsprezecelea Fond european de dezvoltare pentru exercițiul financiar 2017
      PARLAMENTUL EUROPEAN,

                  —

                  având în vedere situațiile financiare și conturile de venituri și cheltuieli pentru cel de al optulea, al nouălea, al zecelea și al unsprezecelea Fond european de dezvoltare aferente exercițiului financiar 2017 [COM(2018) 519 – C8-0328/2018],

                  —

                  având în vedere informațiile financiare cu privire la Fondurile europene de dezvoltare [COM(2018) 475],

                  —

                  având în vedere Raportul anual al Curții de Conturi referitor la activitățile finanțate de al optulea, al nouălea, al zecelea și al unsprezecelea Fond european de dezvoltare pentru exercițiul financiar 2017, însoțit de răspunsurile Comisiei (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandările Consiliului din 12 februarie 2019 privind descărcarea de gestiune care urmează să fie acordată Comisiei referitor la executarea operațiunilor Fondului european de dezvoltare pentru exercițiul financiar 2017 (05368/2019 – C8-0064/2019, 05369/2019 – C8-0065/2019, 05370/2019 – C8-0066/2019, 05371/2019 – C8-0067/2019),

                  —

                  având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2016 [COM(2018) 545],

                  —

                  având în vedere Raportul Comisiei către Parlamentul European și Consiliu din 15 decembrie 2017 intitulat „Raport de evaluare intermediară privind instrumentele de finanțare externă” [COM(2017) 720] și documentele conexe de lucru ale serviciilor Comisiei intitulate „Evaluarea instrumentului de cooperare pentru dezvoltare” [SWD(2017) 600] și „Evaluarea celui de al unsprezecelea Fond european de dezvoltare” [SWD(2017) 601],

                  —

                  având în vedere evaluarea externă a celui de al unsprezecelea Fond european de dezvoltare (raportul final din iunie 2017), comandată de Comisie unei echipe de contractanți externi,

                  —

                  având în vedere Acordul de parteneriat dintre membrii grupului statelor din Africa, Caraibe și Pacific (ACP), pe de o parte, și Comunitatea Europeană și statele membre ale acesteia, pe de altă parte, semnat la Cotonou (Benin) la 23 iunie 2000 (3) și modificat la Ouagadougou (Burkina Faso) la 22 iunie 2010 (4),

                  —

                  având în vedere Decizia 2013/755/UE a Consiliului din 25 noiembrie 2013 privind asocierea țărilor și teritoriilor de peste mări la Uniunea Europeană („Decizia de asociere peste mări”) (5),

                  —

                  având în vedere articolul 33 din Acordul intern din 20 decembrie 1995 dintre reprezentanții guvernelor statelor membre, reuniți în Consiliu, privind finanțarea și administrarea ajutoarelor comunitare în temeiul celui de al doilea Protocol financiar la cea de a patra Convenție ACP-CE (6),

                  —

                  având în vedere articolul 32 din Acordul intern din 18 septembrie 2000 dintre reprezentanții guvernelor statelor membre, reuniți în cadrul Consiliului, privind finanțarea și gestionarea ajutoarelor comunitare în cadrul Protocolului financiar la Acordul de parteneriat dintre statele din Africa, zona Caraibilor și Pacific și Comunitatea Europeană și statele sale membre, semnat la Cotonou (Benin) la 23 iunie 2000, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul CE (7),

                  —

                  având în vedere articolul 11 din Acordul intern din 17 iulie 2006 dintre reprezentanții guvernelor statelor membre, reuniți în cadrul Consiliului, privind finanțarea ajutoarelor comunitare în baza cadrului financiar multianual pentru perioada 2008-2013, în conformitate cu Acordul de parteneriat ACP-CE, și privind alocarea de asistență financiară pentru țările și teritoriile de peste mări cărora li se aplică dispozițiile părții a patra din Tratatul CE (8),

                  —

                  având în vedere articolul 11 din Acordul intern din 24 și 26 iunie 2013 dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (9),

                  —

                  având în vedere articolul 208 din Tratatul privind funcționarea Uniunii Europene,

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere articolul 74 din Regulamentul financiar din 16 iunie 1998 aplicabil cooperării în vederea finanțării dezvoltării în temeiul celei de a patra Convenții ACP-CE (10),

                  —

                  având în vedere articolul 119 din Regulamentul financiar din 27 martie 2003 aplicabil celui de al nouălea Fond european de dezvoltare (11),

                  —

                  având în vedere articolul 50 din Regulamentul (CE) nr. 215/2008 al Consiliului din 18 februarie 2008 privind regulamentul financiar aplicabil celui de al zecelea Fond european de dezvoltare (12),

                  —

                  având în vedere articolul 48 din Regulamentul (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare (13),

                  —

                  având în vedere articolul 93, articolul 94 a treia liniuță și anexa IV la rRegulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru dezvoltare (A8-0107/2019),

         1.

            aprobă închiderea conturilor celui de al optulea, al nouălea, al zecelea și al unsprezecelea Fond european de dezvoltare pentru exercițiul financiar 2017;

         2.

            încredințează Președintelui sarcina de a transmite prezenta decizie Consiliului, Comisiei, Curții de Conturi și Băncii Europene de Investiții și de a asigura publicarea acesteia în Jurnalul Oficial al Uniunii Europene (seria L).

               Președintele

            Antonio TAJANI

               Secretarul General

            Klaus WELLE

         (1)  JO C 357, 4.10.2018, p. 315.

         (2)  JO C 357, 4.10.2018, p. 323.

         (3)  JO L 317, 15.12.2000, p. 3.

         (4)  JO L 287, 4.11.2010, p. 3.

         (5)  JO L 344, 19.12.2013, p. 1.

         (6)  JO L 156, 29.5.1998, p. 108.

         (7)  JO L 317, 15.12.2000, p. 355.

         (8)  JO L 247, 9.9.2006, p. 32.

         (9)  JO L 210, 6.8.2013, p. 1.

         (10)  JO L 191, 7.7.1998, p. 53.

         (11)  JO L 83, 1.4.2003, p. 1.

         (12)  JO L 78, 19.3.2008, p. 1.

         (13)  JO L 58, 3.3.2015, p. 17.